3. PIELIKUMS

PRASĪBAS M1, M2 UN N1 KATEGORIJAS TRANSPORTLĪDZEKĻU BREMŽU MAIŅAS UZLIKAS MEZGLIEM

1. ATBILSTĪBA NOTEIKUMIEM Nr. 13 VAI 13-H

Atbilstību Noteikumu Nr. 13 vai 13-H prasībām pierāda transportlīdzekļa testā.

1.1. Transportlīdzekļa sagatavošana

1.1.1. Testa transportlīdzeklis

Transportlīdzekli, kas ir tā(-o) tipa(-u) paraugs, kam pieprasīts bremžu maiņas uzlikas mezgla apstiprinājums, aprīko ar tā tipa bremžu maiņas uzlikas mezgliem, kura apstiprinājums ir pieprasīts, un ar iekārtām bremžu testēšanai, kā noteikts Noteikumos Nr. 13 un 13-H.

Testam iesniegtās bremžu uzlikas uzstāda attiecīgās bremzēs un, kamēr nav reglamentēta piestrādes procedūra, tās piestrādā atbilstoši ražotāja norādījumiem, vienojoties par to ar tehnisko dienestu.

1.1.2. Pieslīpēšanas (piestrādes) procedūra

1.1.2.1. Vispārīgi nosacījumi

Testam iesniegtos bremžu uzlikas mezglus uzstāda attiecīgās bremzēs. Bremžu maiņas uzlikas mezgla gadījumā lieto jaunas bremžu uzlikas. Loku bremžu uzlikas drīkst apstrādāt ar darbmašīnu, lai panāktu labāko iespējamo sākotnējo kontaktu starp uzlikām un trumuli(-ļiem). Testa transportlīdzeklis ir pilnībā noslogots.

Salīdzināšanas testiem lietojamos un testa transportlīdzeklī jau uzstādītos bremžu oriģinālos uzlikas mezglus drīkst izmantot ar nosacījumu, ka tie ir labā stāvoklī un nav nodiluši par vairāk kā 20 % no sākotnējā biezuma. Tiem nedrīkst būt redzami bojājumi, plaisas, pārmērīga korozija vai pārkaršanas pēdas. Tos pieslīpē atbilstoši turpmāk aprakstītajai procedūrai.

1.1.2.2. Procedūra

Nobraukt vismaz 50 km attālumu un darbināt bremzes vismaz 100 reižu ar dažādiem palēninājumiem (vismaz starp 1 m/s2 un 5 m/s2) pie sākotnējiem ātrumiem starp 50 km/h un 120 km/h. Pieslīpēšanas procedūras laikā vismaz trīs reizes sasniegt temperatūru diapazonā no 250 °C līdz 500 °C kluču mezgliem vai no 150 °C līdz 250 °C loku bremžu uzlikas mezgliem (mērītu uz diska vai trumuļa saskares virsmas). Temperatūras nedrīkst pārsniegt 500 °C kluču mezgliem un 250 °C loku bremžu uzlikas mezgliem.

1.1.2.3. Veiktspējas pārbaude

Bremzējot vienlaicīgi tikai vienu asi, nobremzēt piecas reizes no 70 km/h līdz 0 km/h (ar priekšējo asi) un no 45 km/h līdz 0 km/h (ar aizmugurējo asi), spiedienam maģistrālē esot 4 Mpa (1) un sākotnējai temperatūrai esot 100 °C katrā apstāšanās reizē. Pieciem secīgiem nemonotoniem rezultātiem jāiekļaujas 0,6 m/s2 (priekšējā ass) vai 0,4 m/s2 (aizmugurējā ass) pielaides robežās no lielākā vidējā palēninājuma.

Ja šis nosacījums netiek izpildīts, 1.1.2.2. punktā noteikto pieslīpēšanas procedūru paplašina un atkārto 1.1.2.3. punktā noteikto veiktspējas pārbaudi.

1.2. Transportlīdzekļa bremžu iekārtu testē atbilstoši Noteikumu Nr. 13 4. pielikuma 1. un 2. punkta vai Noteikumu Nr. 13-H 3. pielikuma 1. un 2. punkta prasībām konkrētajai transportlīdzekļa kategorijai (M1, M2 vai N1), atkarībā no piemērojamās un ņemot vērā iekārtas sākotnējo apstiprinājumu. Piemērojamās prasības vai testi ir šādi.

1.2.1. Darba bremžu iekārtai:

1.2.1.1. slogota transportlīdzekļa 0. tipa tests ar atvienotu motoru saskaņā ar Noteikumu Nr. 13 4. pielikuma 1.4.2. punktu vai Noteikumu Nr. 13-H 3. pielikuma 1.4.2. punktu;

1.2.1.2. neslogota un slogota transportlīdzekļa 0. tipa tests ar neatvienotu motoru saskaņā ar Noteikumu Nr. 13 4. pielikuma 1.4.3.1. punktu (stabilitātes tests) un 1.4.3.2. punktu (tikai tests ar sākotnējo ātrumu v = 0,8 vmax) vai Noteikumu Nr. 13-H 3. pielikuma 1.4.3.1. un 1.4.3.2. punktu;

1.2.1.3. I tipa tests saskaņā ar Noteikumu Nr. 13 4. pielikuma 1.5. punktu vai Noteikumu Nr. 13-H 3. pielikuma 1.5. punktu.

1.2.2. Papildu bremžu iekārtai:

1.2.2.1. slogota transportlīdzekļa 0. tipa tests ar atvienotu motoru saskaņā ar Noteikumu Nr. 13 4. pielikuma 2.2. punktu vai Noteikumu Nr. 13-H 3. pielikuma 2.2. punktu (to drīkst neveikt gadījumos, kad atbilstība prasībām ir acīmredzama, piem., bremžu iekārta ar diagonālu dalījumu).

1.2.3. Stāvbremzes iekārtai:

(piemēro tikai tad, ja bremzes, kuru uzlikas iesniegtas apstiprināšanai, izmanto kā stāvbremzi)

1.2.3.1. slogota transportlīdzekļa stāvbremzes tests 18 procentu slīpumā saskaņā ar Noteikumu Nr. 13 4. pielikuma 2.3.1. punktu vai slogota transportlīdzekļa stāvbremzes tests 20 procentu slīpumā saskaņā ar Noteikumu Nr. 13-H 3. pielikuma 2.3.1. punktu.

1.3. Transportlīdzeklim jāatbilst visām attiecīgajām prasībām, kas konkrētajai transportlīdzekļa kategorijai noteiktas Noteikumu Nr. 13 4. pielikuma 2. punktā vai Noteikumu Nr. 13-H 3. pielikuma 2. punktā.

2. PAPILDU PRASĪBAS

Papildu prasību izpildi pierāda, izmantojot vienu no šādām divām metodēm.

2.1. Transportlīdzekļa tests (nodalītu asu tests)

Šajā testā transportlīdzekli pilnībā noslogo un bremzē ar atvienotu motoru uz horizontāla ceļa.

Transportlīdzekļa darba bremžu vadības sistēmu aprīko ar priekšējās un aizmugurējās ass bremžu nodalīšanu tā, lai katras no tām varētu darbināt neatkarīgi.

Ja bremžu uzlikas mezgla apstiprinājums vajadzīgs priekšējās ass bremzēm, visu testa laiku aizmugurējās ass bremzes netiek darbinātas.

Ja bremžu uzlikas mezgla apstiprinājums vajadzīgs aizmugurējās ass bremzēm, visu testa laiku priekšējās ass bremzes netiek darbinātas.

2.1.1. Aukstu bremžu veiktspējas ekvivalences tests

Salīdzina auksta bremžu maiņas uzlikas mezgla un auksta bremžu oriģinālā uzlikas mezgla veiktspēju, salīdzinot ar šādu metodi veiktas testēšanas rezultātus.

2.1.1.1. Veic vismaz sešas bremzēšanas ar atšķirīgiem pedāļa nospiešanas spēkiem vai spiedieniem maģistrālē līdz riteņu bloķēšanai vai, alternatīvi, līdz vidējam maksimālajam palēninājumam 6 m/s2, vai līdz maksimālajam pieļaujamajam pedāļa nospiešanas spēkam konkrētajai transportlīdzekļa kategorijai no sākotnējā ātruma, kāds norādīts turpmāk tabulā: Transportlīdzekļa kategorija Testa ātrums, km/h Priekšējā ass Aizmugurējā ass M1 70 45 M2 50 40 N1 65 50 Bremžu sākotnējā temperatūra katras bremzēšanas sākumā ir ≤ 100 °C.

2.1.1.2. Katrā bremzēšanas reizē reģistrē un grafiski attēlo pedāļa nospiešanas spēku vai spiedienu maģistrālē un vidējo maksimālo palēninājumu un nosaka pedālim pielikto spēku vai spiedienu maģistrālē, kāds vajadzīgs, lai sasniegtu (ja iespējams) vidējo maksimālo palēninājumu 5 m/s2 priekšējās ass bremzēm un 3 m/s2 – aizmugurējās ass bremzēm. Ja šīs vērtības nevar sasniegt ar maksimālo atļauto pedāļa nospiešanas spēku, kā alternatīvu nosaka pedāļa nospiešanas spēku vai spiedienu maģistrālē, kāds nepieciešams maksimālā palēninājuma sasniegšanai.

2.1.1.3. Uzskata, ka bremžu maiņas uzlikas mezgls uzrāda bremžu oriģinālajam uzlikas mezglam līdzīgus veiktspējas raksturlielumus, ja sasniegtie vidējie maksimālie palēninājumi pie tāda paša vadības spēka vai spiediena maģistrālē iegūtās raksturlīknes augšējās divās trešdaļās atrodas 15 procentu robežās no palēninājumiem, kādi sasniegti ar bremžu oriģinālo uzlikas mezglu.

2.1.2. Ātruma jutīguma tests

2.1.2.1. Pieliekot pedālim spēku, kāds iegūts atbilstīgi šī pielikuma 2.1.1.2. punktam, un ar bremžu sākotnējo temperatūru ≤ 100 °C veic trīs bremzēšanas no katra no šādiem ātrumiem:

a) ar priekšējo asi: 65, 100 km/h un papildus 135 km/h, ja vmax pārsniedz 150 km/h;

b) ar aizmugurējo asi: 45, 65 km/h un papildus 90 km/h, ja vmax pārsniedz 150 km/h.

2.1.2.2. Katrai trīs bremzēšanas reižu grupai aprēķina vidējo rezultātu un grafiski attēlo ātruma un atbilstošā vidējā maksimālā palēninājuma sakarību.

2.1.2.3. Reģistrētajiem vidējiem maksimālajiem palēninājumiem lielākos ātrumos jāiekļaujas 15 procentu robežās no vismazākajā ātrumā reģistrētā.

2.2. Tests ar inerces dinamometru

2.2.1. Testa iekārta

Testa veikšanai inerces dinamometru aprīko ar konkrēto transportlīdzekļa bremzi. Dinamometru aprīko ar mērierīcēm rotācijas ātruma, bremzēšanas momenta, spiediena bremžu maģistrālē, apgriezienu skaita pēc bremžu iedarbināšanas, bremzēšanas laika un bremžu rotora temperatūras nepārtrauktai reģistrēšanai.

2.2.2. Testa nosacījumi

2.2.2.1. Dinamometra rotējošā masa atbilst pusei no transportlīdzekļa maksimālās masas daļas uz asi, kā norādīts turpmāk tabulā, un šim(-iem) transportlīdzekļa tipam(-iem) lielākās atļautās riepas rites rādiusam.

Transportlīdzekļa kategorija Transportlīdzekļa maksimālās masas daļa uz asi Priekša Aizmugure M1 0,77 0,32 M2 0,69 0,44 N1 0,66 0,39

2.2.2.2. Dinamometra sākotnējais rotācijas ātrums atbilst transportlīdzekļa lineārajam ātrumam, kā norādīts šī pielikuma 2.2.3. un 2.2.4. punktā, un izriet no riepas dinamiskā rites rādiusa.

2.2.2.3. Testam iesniegtās bremžu uzlikas uzstāda attiecīgās bremzēs un pieslīpē (piestrādā) saskaņā ar šādu procedūru:

Piestrādes 1. fāze, 64 piebremzēšanas no 80 km/h līdz 30 km/h ar dažādiem spiedieniem maģistrālē: Aizmugurējā ass Aizmugurējā ass Parametrs Priekšējā ass Diska bremzes Loku bremzes Piebremzēšanu skaits ciklā 32 32 32 Bremzē ātrumā (km/h) 80 80 80 Pārtrauc bremzēt ātrumā (km/h) 30 30 30 Bremžu sākotnējā temperatūra (°C) < 100 < 100 < 80 Bremžu beigu temperatūra (°C) Nav noteikta Nav noteikta Nav noteikta Spiediens 1. piebremzēšanā (kPa) 1 500 1 500 1 500 Spiediens 2. piebremzēšanā (kPa) 3 000 3 000 3 000 Spiediens 3. piebremzēšanā (kPa) 1 500 1 500 1 500 Spiediens 4. piebremzēšanā (kPa) 1 800 1 800 1 800 Spiediens 5. piebremzēšanā (kPa) 2 200 2 200 2 200 Spiediens 6. piebremzēšanā (kPa) 3 800 3 800 3 800 Spiediens 7. piebremzēšanā (kPa) 1 500 1 500 1 500 Spiediens 8. piebremzēšanā (kPa) 2 600 2 600 2 600 Spiediens 9. piebremzēšanā (kPa) 1 800 1 800 1 800 Spiediens 10. piebremzēšanā (kPa) 3 400 3 400 3 400 Spiediens 11. piebremzēšanā (kPa) 1 500 1 500 1 500 Spiediens 12. piebremzēšanā (kPa) 2 600 2 600 2 600 Spiediens 13. piebremzēšanā (kPa) 1 500 1 500 1 500 Spiediens 14. piebremzēšanā (kPa) 2 200 2 200 2 200 Spiediens 15. piebremzēšanā (kPa) 3 000 3 000 3 000 Spiediens 16. piebremzēšanā (kPa) 4 600 4 600 4 600 Spiediens 17. piebremzēšanā (kPa) 2 600 2 600 2 600 Spiediens 18. piebremzēšanā (kPa) 5 100 5 100 5 100 Spiediens 19. piebremzēšanā (kPa) 2 200 2 200 2 200 Spiediens 20. piebremzēšanā (kPa) 1 800 1 800 1 800 Spiediens 21. piebremzēšanā (kPa) 4 200 4 200 4 200 Spiediens 22. piebremzēšanā (kPa) 1 500 1 500 1 500 Spiediens 23. piebremzēšanā (kPa) 1 800 1 800 1 800 Spiediens 24. piebremzēšanā (kPa) 4 600 4 600 4 600 Spiediens 25. piebremzēšanā (kPa) 2 600 2 600 2 600 Spiediens 26. piebremzēšanā (kPa) 1 500 1 500 1 500 Spiediens 27. piebremzēšanā (kPa) 3 400 3 400 3 400 Spiediens 28. piebremzēšanā (kPa) 2 200 2 200 2 200 Spiediens 29. piebremzēšanā (kPa) 1 800 1 800 1 800 Spiediens 30. piebremzēšanā (kPa) 3 000 3 000 3 000 Spiediens 31. piebremzēšanā (kPa) 1 800 1 800 1 800 Spiediens 32. piebremzēšanā (kPa) 3 800 3 800 3 800 Ciklu skaits 2 2 2

Piestrādes 2. fāze, 10 bremzēšanas no 100 km/h līdz 5 km/h ar 0,4 g palēninājumu un pieaugošām sākotnējām temperatūrām: Aizmugurējā ass Aizmugurējā ass Parametrs Priekšējā ass Diska bremzes Loku bremzes Bremzēšanu skaits ciklā 10 10 10 Bremzē ātrumā (km/h) 100 100 100 Pārtrauc bremzēt ātrumā (km/h) < 5 < 5 < 5 Palēninājuma līmenis (g) 0,4 0,4 0,4 Maksimālais spiediens (kPa) 16 000 16 000 10 000 Sākotnējā temperatūra 1 (°C) < 100 < 100 < 100 Sākotnējā temperatūra 2 (°C) < 215 < 215 < 151 Sākotnējā temperatūra 3 (°C) < 283 < 283 < 181 Sākotnējā temperatūra 4 (°C) < 330 < 330 < 202 Sākotnējā temperatūra 5 (°C) < 367 < 367 < 219 Sākotnējā temperatūra 6 (°C) < 398 < 398 < 232 Sākotnējā temperatūra 7 (°C) < 423 < 423 < 244 Sākotnējā temperatūra 8 (°C) < 446 < 446 < 254 Sākotnējā temperatūra 9 (°C) < 465 < 465 < 262 Sākotnējā temperatūra 10 (°C) < 483 < 483 < 270 Ciklu skaits 1 1 1

Stabilizācija, 18 piebremzēšanas no 80 km/h līdz 30 km/h, ar spiedienu maģistrālē 3 000 kPa: Aizmugurējā ass Aizmugurējā ass Parametrs Priekšējā ass Diska bremzes Loku bremzes Bremzēšanu skaits ciklā 18 18 18 Bremzē ātrumā (km/h) 80 80 80 Pārtrauc bremzēt ātrumā (km/h) 30 30 30 Spiediens (kPa) 3 000 3 000 3 000 Bremžu sākotnējā temperatūra (°C) < 100 < 100 < 80 Bremžu beigu temperatūra (°C) Nav noteikta Nav noteikta Nav noteikta Ciklu skaits 1 1 1

2.2.2.4. Veic 5 bremzēšanas no 80 km/h līdz 0 km/h ar spiedienu maģistrālē 4 MPa un ar sākotnējo temperatūru 100 °C katrā apstāšanās reizē. Pieciem secīgiem nemonotoniem rezultātiem jāiekļaujas 0,6 m/s2 pielaides robežās no vidējā maksimālā palēninājuma.

Ja šī prasība nav izpildīta, pieslīpēšanas procedūras “Piestrādes 1. fāze” pirmo daļu atkārto, līdz tiek sasniegta vajadzīgā veiktspējas stabilitāte.

2.2.2.5. Dzesējošā gaisa izmantošana ir atļauta. Gaisa plūsmas ātrums bremzēšanas laikā ir:

vair = 0,33 v,

kur:

v = transportlīdzekļa ātrums testā, sākot bremzēt.

2.2.3. Aukstu bremžu veiktspējas ekvivalences tests

Salīdzina auksta bremžu maiņas uzlikas mezgla un auksta bremžu oriģinālā uzlikas mezgla veiktspēju, salīdzinot ar šādu metodi veiktas testēšanas rezultātus.

2.2.3.1. No sākotnējā ātruma 80 km/h M1 un N1 gadījumā un 60 km/h M2 gadījumā un ar bremžu temperatūru ≤ 100 °C katras bremzēšanas sākumā veic vismaz sešas bremzēšanas atšķirīgos maģistrāles spiediena intervālos līdz vidējam maksimālajam palēninājumam 6 m/s2.

2.2.3.2. Reģistrē un grafiski attēlo spiedienu maģistrālē un vidējo maksimālo palēninājumu katrā bremzēšanas reizē un nosaka spiedienu maģistrālē, kāds nepieciešams 5 m/s2 sasniegšanai.

2.2.3.3. Uzskata, ka bremžu maiņas uzlikas mezgls uzrāda bremžu oriģinālajam uzlikas mezglam līdzīgus veiktspējas raksturlielumus, ja sasniegtie vidējie maksimālie palēninājumi pie tāda paša vadības spēka vai spiediena maģistrālē iegūtās raksturlīknes augšējās divās trešdaļās atrodas 15 procentu robežās no palēninājumiem, kādi sasniegti ar bremžu oriģinālo uzlikas mezglu.

2.2.4. Ātruma jutīguma tests

2.2.4.1. Izmantojot spiedienu maģistrālē, kāds iegūts saskaņā ar 2.2.3.2. punktu, un ar bremžu sākotnējo temperatūru ≤ 100 °C veic trīs bremzēšanas no rotācijas ātrumiem, kādi atbilst šādiem transportlīdzekļa lineārajiem ātrumiem:

75, 120 km/h un papildus 160 km/h, ja vmax pārsniedz 150 km/h.

2.2.4.2. Katrai trīs bremzēšanas reižu grupai aprēķina vidējo rezultātu un grafiski attēlo ātruma un atbilstošā vidējā maksimālā palēninājuma sakarību.

2.2.4.3. Reģistrētajiem vidējiem maksimālajiem palēninājumiem lielākos ātrumos jāiekļaujas 15 procentu robežās no vismazākajā ātrumā reģistrētā.

(1) Bremžu iekārtām, kas nav hidrauliskas, izmanto ekvivalentu ievades vērtību.